पटना। बुधवार की रात बिहार की सियासत सड़क पर थी। महागठबंधन टूट चुका था और अब अपनी नई सरकार बनाने की लड़ाई थी। नीतीश कुमार ने एनडीए के साथ मिलकर नई सरकार बनाने की दावेदारी की घोषणा की तो तेजस्वी यादव ने भी नई सरकार बनाने के दावे का ऐलान किया। हालांकि, तब तक गुरुवार शाम 5 बजे नीतीश के शपथ ग्रहण समारोह की घोषणा हो चुकी थी।
जब तक तेजस्वी ने गणित लगाकर नई सरकार बनाने का दावा पेश किया तब तक नीतीश उस रास्ते पर निकल चुके थे। नीतीश राज्यपाल से मिले और मीडिया को खबर मिली कि सुबह 10 बजे नीतीश की ताजपोशी होगी और सुशील मोदी डेप्युटी सीएम पद की शपथ लेंगे।
ये भी पढ़ें:- नीतीश कुमार : इंजीनियरिंग के स्टूडेंट से बिहार के 4 बार मुख्यमंत्री तक, जानिए 10 बड़ी बातें
इस बात की खबर लगते ही तेजस्वी भी पूरे हुजूम के साथ राज्यपाल केशरीनाथ त्रिपाठी से मिलने राजभवन जा पहुंचे। तेजस्वी ने इस मौके पर नीतीश को खूब निशाने पर लिया। वह बार-बार कहते रहे, 'तेजस्वी एक बहाना था, इनको बीजेपी के साथ जाना था।' उन्होंने कहा कि गांधी के हत्यारों के साथ हाथ मिलाया।' उन्होंने कहा, 'किस मुंह से ये शपथ लेने का काम करेंगे? इन (नीतीश) पर मर्डर का केस चल रहा है।' तेजस्वी ने कहा, मुझे मोहरा बनाकर नीतीश जी अपनी छवि चमकाने का काम कर रहे थे। उन्होंने कहा कि गांधी के हत्यारों के साथ हाथ मिलाया।'
ये भी पढ़ें:- 20 महीने में ही क्यों टूटा महागठबंधन ? नीतीश कुमार ने क्यों दिया इस्तीफा ? ये रहे बड़े कारण
लालू यादव Lalu Yadav Tejaswi Yadav नीतीश कुमार RJD in bihar मुख्यमंत्री नीतीश कुमार ‪Nitish Kumar‬ मुख्यमंत्री बिहार